  Анжелика Тихонова корреспондент Удмуртиысь Сергей Пудов Нидерландыысь Эммен карын ортчись суй-пыдзыя сӧсыр луись но ляб адӟисьёс пӧлын велоспортъя дуннелэн чемпионатаз нимаз ӵошатсконын кыкетӥ луиз. Со сярысь элькунысьтымы спортъя дасяськонъя центрлэн «ВКонтакте» мерлыко вотэсысь огиназ ивортэмын. Пусъём, ас классазы нимаз ӵошатсконъёсы Удмуртиысь мукет спортсменъёс но потӥзы. Озьы, Арслан Гильмутдинов витетӥ луиз. Нош Жанна Гринёва (пилотэз Ирина Фролова) финише 13-тӥ вуиз. Азьланяз спортсменъёсмес группаен ӵошатсконъёс возьмало Тодэ вайытом, Нидерландыын параелоспортъя дуннелэн чемпионатэз 12-15 куарусёнэ ортче. Россилэн командаяз оглом 14 суй-пыдзыя сӧсыр луисьёс но 4 велотандемъёс пыризы. Тегъёс: Спорт Удмуртия Россия сӧсыръёс велоспорт СергейПудов  